2025 m. d.

paslaugų pirkimo–pardavimo sutarties

priedas Nr. 4

**SUSITARIMAS DĖL ASMENS DUOMENŲ TVARKYMO**

2025 m. \_\_\_\_\_\_\_\_\_\_\_\_ d.

Vilnius

**Informatikos ir ryšių departamentas prie Lietuvos Respublikos vidaus reikalų ministerijos**, vadovaujantis Lietuvos Respublikos vidaus reikalų ministro 202 m. įsakymu Nr. atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(atstovaujančio asmens vardas ir pavardė, atstovavimo pagrindas)

(toliau – Duomenų valdytojas),

ir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(juridinio asmens pavadinimas)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(atstovaujančio asmens vardas ir pavardė, atstovavimo pagrindas)

(toliau – Duomenų tvarkytojas), toliau kiekvienas atskirai vadinamas „Šalimi“, o kartu „Šalimis“,

vadovaudamosi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), susitarė dėl šių asmens duomenų tvarkymo sąlygų (toliau – Susitarimas), kurias sudaro Susitarime nurodyti priedai ir kiti Susitarimo galiojimo laikotarpiu šalių tarpusavio susitarimu suderinti dokumentai.

**I SKYRIUS**

**SUSITARIMO OBJEKTAS**

1. Susitarimu įgyvendinant Reglamento (ES) 2016/679 28 straipsnio 3 ir 4 dalį nustatomos Duomenų valdytojo ir Duomenų tvarkytojo, tvarkančio asmens duomenis Duomenų valdytojo vardu, teisės bei pareigos. Susitarimu siekiama apsaugoti duomenų subjektų teises, mažinti asmens duomenų apsaugos riziką ir užtikrinti Duomenų valdytojo ir Duomenų tvarkytojo santykių bei atitinkamų teisių ir pareigų aiškumą.
2. Teikdamas Teisėsaugos institucijų universalios duomenų paieškos sistemos (toliau – TIN) plėtros paslaugą, vadovaudamasis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sutartimi (toliau – Sutartis), Duomenų tvarkytojas tvarkys asmens duomenis Duomenų valdytojo vardu pagal šį Susitarimą.
3. Asmens duomenų tvarkymo sąlygos nustatytos Susitarimo prieduose, kurie yra neatsiejama Susitarimo dalis:
   1. Susitarimo 1 priede pateikiama informacija apie asmens duomenų tvarkymą, įskaitant tvarkymo tikslą ir pobūdį, asmens duomenų rūšis, duomenų subjektų kategorijas ir tvarkymo trukmę;
   2. Susitarimo 2 priede nurodoma informacija apie kitus duomenų tvarkytojus, kuriuos gali pasitelkti Duomenų tvarkytojas (toliau – pagalbinis duomenų tvarkytojas);
   3. Susitarimo 3 priede pateikiami Duomenų valdytojo nurodymai, susiję su asmens duomenų tvarkymu, minimalios saugumo priemonės, kurias turi įgyvendinti Duomenų tvarkytojas, ir tai, kaip turi būti atliekamas Duomenų tvarkytojo auditas.
   4. Susitarimo 4 priede nurodomi Duomenų valdytojo ir Duomenų tvarkytojo atsakingi asmenys, su kuriais bus susisiekiama asmens duomenų saugumo pažeidimų ir pagalbinių duomenų tvarkytojų pasitelkimo klausimais.

**II SKYRIUS**

**DUOMENŲ VALDYTOJO ĮSIPAREIGOJIMAI**

1. Duomenų valdytojas įsipareigoja:
   1. užtikrinti, kad, vadovaujantis Reglamento (ES) 2016/679 24 straipsniu, asmens duomenys būtų tvarkomi laikantis Reglamento (ES) 2016/679, kitų asmens duomenų apsaugą reglamentuojančių Europos Sąjungos ir Lietuvos Respublikos teisės aktų ir šio Susitarimo;
   2. priimti sprendimus dėl asmens duomenų tvarkymo tikslų ir priemonių;
   3. užtikrinti, kad asmens duomenų tvarkymas, kurį Duomenų tvarkytojui pavesta atlikti, turėtų teisinį pagrindą.

**III SKYRIUS**

**DUOMENŲ TVARKYTOJO ĮSIPAREIGOJIMAI**

1. Duomenų tvarkytojas įsipareigoja:
   1. tvarkyti asmens duomenis laikantis Reglamento (ES) 2016/679, Lietuvos Respublikos teisės aktų, reglamentuojančių asmens duomenų apsaugą, valstybės informacinių išteklių saugą ir kibernetinį saugumą, Sutarties ir Susitarimo nuostatų.
   2. tvarkyti asmens duomenis tik pagal Duomenų valdytojo pateiktus dokumentais įformintus nurodymus, išskyrus atvejus, kai to reikalaujama pagal Europos Sąjungos ar Lietuvos Respublikos teisės aktus, kurie yra taikomi Duomenų tvarkytojui. Tokie nurodymai pateikti Susitarimo 1 ir 3 prieduose. Duomenų valdytojas taip pat gali pateikti tolesnius nurodymus viso asmens duomenų tvarkymo metu, tačiau tokie su Susitarimu susiję nurodymai visada turi būti pagrįsti dokumentais;
   3. nedelsiant informuoti Duomenų valdytoją, jei Duomenų valdytojo nurodymai, Duomenų tvarkytojo nuomone, prieštarauja Reglamentui (ES) 2016/679 arba kitiems asmens duomenų apsaugą reglamentuojantiems Europos Sąjungos ar Lietuvos Respublikos teisės aktams;
   4. tvarkyti su visų kategorijų su asmens duomenų tvarkymo veikla, vykdoma Duomenų valdytojo vardu, susijusius įrašus. Ši pareiga taikoma kiekvienam Duomenų tvarkytojui ir, kai taikoma, Duomenų tvarkytojo atstovui pagal Reglamento (ES) 2016/679 30 straipsnio 2 dalį.
2. Tuo atveju, jei, Duomenų tvarkytojo nuomone, Duomenų valdytojo nurodymai pažeidžia Reglamentą (ES) 2016/679 ar kitus asmens duomenų apsaugą reglamentuojančius Europos Sąjungos ar Lietuvos Respublikos teisės aktus, jis turi nedelsiant apie tai raštu informuoti Duomenų valdytoją. Duomenų valdytojas, gavęs minėtą Duomenų tvarkytojo pranešimą, pakeičia savo nurodymus arba raštu motyvuotai atsako Duomenų tvarkytojui, kodėl tai nėra daroma.
3. Šis Susitarimas neatleidžia Duomenų tvarkytojo nuo pareigų, kurios Duomenų tvarkytojui taikomos pagal Reglamentą (ES) 2016/679 ar kitus teisės aktus.

**IV SKYRIUS**

**KONFIDENCIALUMAS**

1. Duomenų tvarkytojas prieigą prie Duomenų valdytojo vardu tvarkomų asmens duomenų suteikia tik tiems asmenims, kuriems vadovauja Duomenų tvarkytojas ir kurie yra įpareigoti laikytis konfidencialumo arba kuriems taikoma teisinė konfidencialumo pareiga, ir tik tuo atveju, jei jiems būtina su jais susipažinti. Asmenų, kuriems suteikta prieiga prie asmens duomenų, sąrašą Duomenų tvarkytojas peržiūri periodiškai, bet ne rečiau kaip kartą per 6 mėnesius. Vadovaujantis šia peržiūra, tokia prieiga prie asmens duomenų panaikinama, jei tokia prieiga nebereikalinga, todėl asmens duomenys nebegalės būti prieinami tiems asmenims. Pasikeitus asmenų, kurie tvarko asmens duomenis, pareigoms, jų prieigos teisės panaikinamos ne vėliau nei paskutinę jų darbo dieną, o tuo atveju, jei nutrūksta Duomenų tvarkytojo ir jo darbuotojo darbo santykiai – ne vėliau nei paskutinę tokio darbuotojo darbo dieną.
2. Duomenų tvarkytojas Duomenų valdytojo prašymu įrodo, kad asmenims, kuriems vadovauja Duomenų tvarkytojas ir kuriems pavesta tvarkyti asmens duomenis, taikoma Susitarimo 8 punkte nurodyta konfidencialumo pareiga.

**V SKYRIUS**

**DUOMENŲ TVARKYMO SAUGUMAS**

1. Vadovaujantis Reglamento (ES) 2016/679 32 straipsniu, atsižvelgdamas į techninių galimybių išsivystymo lygį, įgyvendinimo sąnaudas bei duomenų tvarkymo pobūdį, aprėptį, kontekstą ir tikslus, taip pat duomenų tvarkymo keliamus įvairios tikimybės ir rimtumo pavojus fizinių asmenų teisėms ir laisvėms, Duomenų valdytojas ir Duomenų tvarkytojas įgyvendina tinkamas technines ir organizacines priemones, kad būtų užtikrintas pavojų atitinkančio lygio saugumas.
2. Duomenų valdytojas įvertina fizinių asmenų teisėms ir laisvėms galinčią kilti riziką tvarkant asmens duomenis ir įgyvendina priemones šiai rizikai sumažinti. Priklausomai nuo jų tinkamumo, priemonės gali būti šios:
   1. asmens duomenų pseudonimizavimas ir (ar) šifravimas;
   2. galimybė užtikrinti nuolatinį duomenų tvarkymo sistemų ir paslaugų konfidencialumą, vientisumą, prieinamumą ir atsparumą;
   3. galimybė laiku atkurti prieinamumą ir prieigą prie asmens duomenų, įvykus fiziniam ar techniniam incidentui;
   4. techninių ir organizacinių priemonių, užtikrinančių duomenų tvarkymo saugumą, nuolatinio testavimo, tikrinimo ir įvertinimo procesas.
3. Pagal Reglamento (ES) 2016/679 32 straipsnį Duomenų tvarkytojas, nepriklausomai nuo Duomenų valdytojo, taip pat įvertina duomenų tvarkymo riziką, galinčią kilti fizinių asmenų teisėms ir laisvėms, ir įgyvendina priemones šiai rizikai sumažinti. Šiuo tikslu Duomenų valdytojas Duomenų tvarkytojui pateikia visą informaciją, reikalingą tokiai rizikai nustatyti ir įvertinti.
4. Duomenų tvarkytojas padeda Duomenų valdytojui užtikrinti Duomenų valdytojo pareigų pagal Reglamento (ES) 2016/679 32 straipsnį vykdymą, teikdamas *inter alia* Duomenų valdytojui informaciją apie technines ir organizacines priemones, kurias Duomenų tvarkytojas jau įgyvendino pagal Reglamento (ES) 2016/679 32 straipsnį kartu su visa kita informacija, reikalinga Duomenų valdytojui įvykdyti Duomenų valdytojo pareigas pagal Reglamento (ES) 2016/679 32 straipsnį.
5. Jei kyla grėsmė asmens duomenų saugumui, Duomenų valdytojas Susitarimo 3 priede nurodo papildomas priemones, kurias būtina įgyvendinti, o Duomenų tvarkytojas turi įgyvendinti papildomas priemones ir tas, kurias jau įgyvendino pagal Reglamento (ES) 2016/679 32 straipsnį. Duomenų valdytojas turi teisę gauti šių priemonių taikymo, Duomenų tvarkytojui tvarkant Duomenų valdytojo pateiktus asmens duomenis, įrodymus.

**VI SKYRIUS**

**KITŲ DUOMENŲ TVARKYTOJŲ PASITELKIMAS**

1. Duomenų tvarkytojas turi laikytis Reglamento (ES) 2016/679 28 straipsnio 2 ir 4 dalyse nurodytų reikalavimų, kad galėtų pasitelkti pagalbinį duomenų tvarkytoją.
2. Šio Susitarimo vykdymui Duomenų tvarkytojas nepasitelkia pagalbinio duomenų tvarkytojo be išankstinio rašytinio Duomenų valdytojo leidimo. Duomenų tvarkytojas raštu informuoja Duomenų valdytoją apie bet kokius numatomus pakeitimus, susijusius su pagalbinių duomenų tvarkytojų pasitelkimu ar pakeitimu, prieš 5 darbo dienas, tokiu būdu Duomenų valdytojui suteikiant galimybę prieštarauti tokiems pakeitimams iki atitinkamo (-ų) pagalbinio (-ų) duomenų tvarkytojo (-ų) pasitelkimo.
3. Kai Duomenų tvarkytojas konkrečiai duomenų tvarkymo veiklai Duomenų valdytojo vardu atlikti pasitelkia pagalbinį duomenų tvarkytoją, sutartimi ar kitu teisės aktu pagal Europos Sąjungos ar Lietuvos Respublikos teisę, tam pagalbiniam duomenų tvarkytojui nustatomos tos pačios duomenų apsaugos prievolės, kaip ir prievolės, nustatytos Susitarime ar kitame teisės akte, visų pirma prievolė pakankamai užtikrinti, kad tinkamos techninės ir organizacinės priemonės bus įgyvendintos tokiu būdu, kad duomenų tvarkymas atitiktų Susitarimo ir Reglamento (ES) 2016/679 reikalavimus.
4. Sutarties su pagalbiniu duomenų tvarkytoju kopija ir jos vėlesni pakeitimai Duomenų valdytojo prašymu pateikiami Duomenų valdytojui, tokiu būdu suteikiant Duomenų valdytojui galimybę įsitikinti, kad pagalbiniam duomenų tvarkytojui būtų taikomos tos pačios duomenų apsaugos prievolės, kaip yra nustatyta Susitarime. Tais atvejais, kai Duomenų tvarkytojo ar jo pasitelkto pagalbinio duomenų tvarkytojo atliekamas duomenų tvarkymas dėl techninių ar organizacinių pagalbinių duomenų tvarkytojo taikomų priemonių gali turėti įtakos Susitarime ar jo prieduose nurodytiems Duomenų valdytojo nurodymams arba tvarkomų asmens duomenų apsaugos lygiui, Duomenų tvarkytojas privalo Duomenų valdytojui pateikti sutarties su pagalbiniu duomenų tvarkytoju kopiją savo iniciatyva. Duomenų valdytojui nėra privaloma pateikti sutarties dalių, susijusių su verslo klausimais, kurie nedaro įtakos su pagalbiniu duomenų tvarkytoju sudarytos sutarties teisinėms asmens duomenų apsaugos sąlygoms.
5. Jei Duomenų tvarkytojo Duomenų valdytojo asmens duomenų tvarkymui pasitelkti pagalbiniai duomenų tvarkytojai pasitelkia kitus pagalbinius duomenų tvarkytojus, Duomenų tvarkytojas turi užtikrinti, kad jų pasitelkimui būtų taikomos Susitarimo 15-18 ir 23 punktuose nustatytos sąlygos.
6. Jei pagalbinis duomenų tvarkytojas ar jo pasitelktas kitas pagalbinis duomenų tvarkytojas nevykdo asmens duomenų apsaugos prievolių, Duomenų tvarkytojas, su kuriuo sudaryta šis Susitarimas, išlieka visiškai atsakingas duomenų valdytojui už visų pagalbinių duomenų tvarkytojų prievolių vykdymą. Tai nedaro įtakos duomenų subjektų teisėms pagal Reglamentą (ES) 2016/679, ypač Reglamento (ES) 2016/679 79 ir 82 straipsniuose numatytoms teisėms, Duomenų valdytojo ir Duomenų tvarkytojo, įskaitant pagalbinių duomenų tvarkytojų atžvilgiu.

**VII SKYRIUS**

**DUOMENŲ PERDAVIMAS Į TREČIĄSIAS VALSTYBES ARBA TARPTAUTINĖMS ORGANIZACIJOMS**

1. Duomenų tvarkytojas asmens duomenų negali perduoti į trečiąsias valstybes ar tarptautinėms organizacijoms.

**VIII SKYRIUS**

**PAGALBA DUOMENŲ VALDYTOJUI**

1. Atsižvelgdamas į tvarkymo pobūdį, Duomenų tvarkytojas, kiek tai įmanoma, padeda Duomenų valdytojui tinkamomis techninėmis ir organizacinėmis priemonėmis įvykdyti Duomenų valdytojo prievoles atsakyti į prašymus naudotis duomenų subjekto teisėmis, nustatytomis Reglamento (ES) 2016/679 III skyriuje. Tai reiškia, kad Duomenų tvarkytojas, kiek tai įmanoma, padeda Duomenų valdytojui, kad Duomenų valdytojas įgyvendintų:
   1. teisę gauti informaciją apie asmens duomenų tvarkymą;
   2. teisę susipažinti su asmens duomenimis;
   3. teisę reikalauti ištaisyti asmens duomenis;
   4. teisę reikalauti ištrinti asmens duomenis („teisę būti pamirštam“);
   5. teisę apriboti asmens duomenų tvarkymą;
   6. teisę į asmens duomenų perkeliamumą;
   7. teisę nesutikti su asmens duomenų tvarkymu.
2. Be Duomenų tvarkytojo prievolės padėti Duomenų valdytojui pagal Susitarimo 13 punktą, Duomenų tvarkytojas, atsižvelgdamas į tvarkymo pobūdį ir Duomenų tvarkytojui prieinamą informaciją, taip pat padeda Duomenų valdytojui užtikrinti:
   1. Duomenų valdytojo pareigą nedelsiant ir, jei įmanoma, ne vėliau kaip per 72 valandas po to, kai apie tai sužinojo, pranešti apie asmens duomenų saugumo pažeidimą kompetentingai priežiūros institucijai – Valstybinei duomenų apsaugos inspekcijai, nebent asmens duomenų saugumo pažeidimas neturėtų kelti pavojaus fizinių asmenų teisėms ir laisvėms;
   2. Duomenų valdytojo pareigą nedelsiant pranešti duomenų subjektui apie asmens duomenų pažeidimą, kai asmens duomenų pažeidimas gali sukelti didelę riziką fizinių asmenų teisėms ir laisvėms;
   3. Duomenų valdytojo pareigą atlikti numatytų asmens duomenų tvarkymo operacijų poveikio duomenų apsaugai vertinimą;
   4. Duomenų valdytojo pareigą konsultuotis su kompetentinga priežiūros institucija prieš pradedant duomenų tvarkymą, jei poveikio duomenų apsaugos vertinimas rodo, kad duomenų tvarkymas sukeltų didelę riziką, jei Duomenų valdytojas nesiimtų priemonių tai rizikai sumažinti.
3. Šalys Susitarimo 3 priede nustato tinkamas technines ir organizacines priemones, kurias naudojant Duomenų tvarkytojas privalo padėti Duomenų valdytojui, taip pat reikalingos pagalbos apimtį ir mastą. Tai taikoma prievolėms, nurodytoms Susitarimo 22 punkte.

**IX SKYRIUS**

**PRANEŠIMAS APIE ASMENS DUOMENŲ SAUGUMO PAŽEIDIMĄ**

1. Duomenų tvarkytojas, sužinojęs apie asmens duomenų saugumo pažeidimą, nedelsdamas apie tai praneša Duomenų valdytojui. Duomenų tvarkytojas praneša Duomenų valdytojui, jei įmanoma, per 24 valandasnuo momento, kai Duomenų tvarkytojas sužinojo apie asmens duomenų saugumo pažeidimą, kad Duomenų valdytojas galėtų įvykdyti Duomenų valdytojo pareigą pranešti apie asmens duomenų saugumo pažeidimą kompetentingai priežiūros institucijai pagal Reglamento (ES) 2016/679 33 straipsnį.
2. Susitarimo 23.1 punkte nurodyta Duomenų tvarkytojo pareiga padėti Duomenų valdytojui pranešti kompetentingai priežiūros institucijai apie asmens duomenų pažeidimą reiškia, kad Duomenų tvarkytojas privalo Duomenų valdytojui padėti gauti toliau išvardytą informaciją, kuri, remiantis Reglamento (ES) 2016/679 33 straipsnio 3 dalimi, turi būti nurodyta Duomenų valdytojo pranešime kompetentingai priežiūros institucijai:
   1. asmens duomenų saugumo pažeidimo pobūdis, įskaitant, jei įmanoma, atitinkamų duomenų subjektų kategorijas ir apytikslį jų skaičių bei atitinkamų asmens duomenų įrašų kategorijas ir apytikslį jų skaičių;
   2. tikėtinos asmens duomenų saugumo pažeidimo pasekmės;
   3. priemonės, kurių ėmėsi ar siūlo imtis Duomenų valdytojas asmens duomenų pažeidimui pašalinti, įskaitant, jei reikia, priemones, skirtas sušvelninti galimą neigiamą pažeidimo poveikį;
   4. bet kokia kita reikšminga informacija, kuri yra ar gali būti reikalinga Duomenų valdytojui rengiant pranešimą arba atsakant į papildomus su asmens duomenų saugumo pažeidimu susijusius kompetentingos priežiūros institucijos raštus.
3. Šalys Susitarimo 3 priede apibrėžia visus elementus, kuriuos turi pateikti Duomenų tvarkytojas, padėdamas Duomenų valdytojui pranešti kompetentingai priežiūros institucijai apie asmens duomenų saugumo pažeidimą. Jei Duomenų tvarkytojas Duomenų valdytojui pateikia ne visą informaciją apie asmens duomenų saugumo pažeidimą arba vėliau paaiškėja papildoma informacija, Duomenų tvarkytojas privalo nedelsdamas, bet ne vėliau kaip per 24 valandas nuo naujos informacijos sužinojimo momento, pateikti papildomą pranešimą Duomenų valdytojui, nurodydamas visą trūkstamą informaciją.
4. Duomenų tvarkytojas Duomenų valdytojo prašymu papildomai prie Susitarimo 26 ir 27 punktuose nurodytos informacijos pateikia dokumentų, pavyzdžiui, pagrindžiančių atliktus veiksmus, taikytas priemones ar atliktus vidinius patikrinimus ir jų išvadų, kopijas.

**X SKYRIUS**

**DUOMENŲ TRYNIMAS IR GRĄŽINIMAS**

1. Pasibaigus TIN plėtros paslaugos teikimui, Duomenų tvarkytojas privalo ištrinti visus asmens duomenis, tvarkomus Duomenų valdytojo vardu, ir patvirtinti Duomenų valdytojui, kad tai padarė, ir (arba) */* grąžinti visus asmens duomenis Duomenų valdytojui ir ištrinti esamas kopijas, nebent asmens duomenis reikia saugoti pagal Europos Sąjungos ar Lietuvos Respublikos teisės aktus.

**XI SKYRIUS**

**AUDITAS IR TIKRINIMAS**

1. Duomenų tvarkytojas Duomenų valdytojui suteikia visą informaciją, reikalingą įrodyti, kad laikomasi Reglamento (ES) 2016/679 28 straipsnyje ir Susitarime nustatytų pareigų, sudaro sąlygas ir padeda atlikti Duomenų valdytojui ar kitam Duomenų valdytojo įgaliotam auditoriui auditą, įskaitant patikrinimus.
2. Duomenų valdytojo atliekamam Duomenų tvarkytojo ir pagalbinių duomenų tvarkytojų auditui, įskaitant patikrinimus, taikomos Susitarimo 3 priedo 7 ir 8 punktuose nurodytos procedūros.
3. Duomenų tvarkytojas turi suteikti priežiūros institucijoms, kurios pagal galiojančius teisės aktus turi prieigą prie Duomenų valdytojo ir Duomenų tvarkytojo įrenginių, arba atstovams, veikiantiems tokių priežiūros institucijų vardu, pateikus tinkamus įgaliojimus patvirtinančius dokumentus, prieigą prie Duomenų tvarkytojo fizinių priemonių ar atlikti kitus priežiūros institucijų nurodytus veiksmus auditui ar kitam patikrinimui atlikti.

**XII SKYRIUS**

**ŠALIŲ SUSITARIMAS DĖL KITŲ SĄLYGŲ**

1. Šalys gali susitarti dėl kitų sąlygų, susijusių su asmens duomenų tvarkymo paslaugos teikimu, nurodydamos, pvz., atsakomybę, jei jos tiesiogiai ar netiesiogiai neprieštarauja Sutarčiai ar nepažeidžia pagrindinių duomenų subjekto teisių ar laisvių ir apsaugos, kurią suteikia Reglamentas (ES) 2016/679.

**XIII SKYRIUS**

**BAIGIAMOSIOS NUOSTATOS**

1. Susitarimo sąlygos įsigalioja nuo Susitarimo pasirašymo dienos. Jeigu Susitarimas Šalių pasirašomas ne tą pačią dieną, laikoma, kad šis Susitarimas įsigalioja tą dieną, kai jį pasirašo paskutinė Šalis.
2. Abi Šalys turi teisę reikalauti, kad Susitarimo sąlygos būtų persvarstytos iš naujo, įsigaliojus naujiems teisės aktams, susijusiems su Susitarimo vykdymu.
3. Susitarimas galioja visą TIN plėtros paslaugos teikimo laiką. Šių paslaugų teikimo laikotarpiu Susitarimas negali būti nutrauktas, jei Šalys nėra susitarusios dėl kitų Susitarimo sąlygų, reglamentuojančių TIN plėtros paslaugos teikimą.
4. Susitarimas galioja iki tol, kol pasibaigia Sutarties galiojimo terminas ar Sutartis yra nutraukiama.
5. Duomenų tvarkytojo konfidencialumo įsipareigojimai lieka galioti ir pasibaigus šiam Susitarimui ir (arba) Sutarčiai.
6. Nedarant poveikio jokioms Reglamento (ES) 2016/679 nuostatoms, Duomenų tvarkytojui pažeidus pareigas pagal šį Susitarimą, Duomenų valdytojas gali nurodyti Duomenų tvarkytojui laikinai sustabdyti asmens duomenų tvarkymą, kol bus pašalinti pažeidimai arba Susitarimas bus nutrauktas. Duomenų tvarkytojas nedelsdamas informuoja Duomenų valdytoją, jei dėl kokios nors priežasties jis negali laikytis Susitarimo .
7. Duomenų valdytojas turi teisę nutraukti Susitarimą, jeigu:
   1. Duomenų tvarkytojas iš esmės arba nuolat pažeidžia Susitarimą arba savo įsipareigojimus pagal Reglamentą (ES) 2016/679;
   2. Duomenų tvarkytojas nesilaiko privalomo teismo arba kompetentingos priežiūros institucijos sprendimo dėl savo įsipareigojimų pagal Susitarimą arba Reglamentą (ES) 2016/679;
   3. Šalys susitaria nutraukti Susitarimą;
   4. viena iš Šalių netenka teisės tvarkyti asmens duomenis;
8. Susitarimas turi pirmenybę prieš bet kokias panašias nuostatas kituose Šalių susitarimuose.
9. Kiekviena Šalis paskiria asmenį, atsakingą už Susitarimo vykdymą.

**XIV SKYRIUS**

**ŠALIŲ REKVIZITAI, PARAŠAI**

**DUOMENŲ VALDYTOJAS** **DUOMENŲ TVARKYTOJAS**

|  |  |
| --- | --- |
| **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Duomenys kaupiami ir saugomi Juridinių  asmenų registre, kodas 188774822  Šventaragio g. 2, 01510 Vilnius  Tel.: (+370 5) 271 7177  El. paštas: [ird@vrm.lt](mailto:ird@vrm.lt)  LT36 4040 0636 1000 1061  Lietuvos Respublikos finansų ministerija  Banko kodas 40400  Direktorė    Viktorija Rūkštelė | **UAB „Insoft“**  Duomenys kaupiami ir saugomi Juridinių  asmenų registre, kodas 302294870  J. Rutkausko g. 6, 05132 Vilnius  Tel.: (+370 5) 2100 660  El. paštas: [info@insoft.lt](mailto:info@insoft.lt)  LT48 7044 0600 0665 7896  AB SEB bankas  Banko kodas 70440  Direktorius  Mindaugas Mikulėnas |

Susitarimo dėl asmens duomenų tvarkymo

1 priedas

**INFORMACIJA APIE ASMENS DUOMENŲ TVARKYMĄ**

**1.Informacija apie asmens duomenų tvarkymą:**

**Duomenų tvarkytojo atliekamo asmens duomenų tvarkymo tikslas** yra tinkamas Sutartyje numatytų Teisėsaugos institucijų universalios duomenų paieškos sistemos (TIN) plėtros paslaugos teikimas.

**2. Duomenų subjektų kategorijos, tvarkomi asmens duomenys ir veiksmai, kurių atlikimui reikalinga tvarkyti duomenis:**

|  |  |  |
| --- | --- | --- |
| **Duomenų subjektų kategorijos** | **Tvarkomų asmens duomenų rūšys** | **Veiksmai, kurių atlikimui reikalinga tvarkyti duomenis** |
| Asmenys, kurių duomenys tvarkomi TIN | fizinis asmuo:  vardas (vardai);  pavardė (pavardės);  asmens kodas;  gimimo data;  lytis;  telefono ryšio numeris;  pilietybė (pilietybės)  gyvenamoji vieta (valstybė, savivaldybė, seniūnija, vietovė, gatvė, namas, butas);  deklaruota gyvenamoji vieta (valstybė, savivaldybė, seniūnija, vietovė, gatvė, namas, butas);  elektroninio pašto adresas;  valstybė, kurioje gimė;  tautybė;  asmens šeiminė padėtis ir:  sutuoktinio vardas (vardai);  sutuoktinio pavardė (pavardės);  sutuoktinio asmens kodas;  sutuoktinio gyvenamoji vieta (valstybė, savivaldybė, seniūnija, vietovė, gatvė, namas, butas);  sutuoktinio deklaruota gyvenamoji vieta (valstybė, savivaldybė, seniūnija, vietovė, gatvė, namas, butas);  sutuoktinio asmens dokumentas (šalis, kurioje išduotas dokumentas, rūšis, serija, numeris, išdavimo data ir vieta);  asmens dokumentas (šalis, kurioje išduotas dokumentas, rūšis, serija, numeris, išdavimo data ir vieta);  asmens tėvų duomenys (vardas (vardai), pavardė(pavardės), asmens kodas, gimimo data, lytis);  asmens vaikų duomenys (vardas (vardai), pavardė(pavardės), asmens kodas, gimimo data, lytis);  darbovietės;  žyma, ar asmuo ieškomas;  veido atvaizdai (bruožai);  žyma, ar asmuo yra miręs;  žyma, ar N.SIS II yra duomenų apie asmenį;  žyma, ar Užsieniečių, kuriems draudžiama atvykti į Lietuvos Respubliką, sąraše yra duomenų apie asmenį;  žyma, ar yra duomenų apie asmeniui išduotą vizą;  žyma, ar asmeniui taikoma prevencinė poveikio priemonė;  asmeniui pradėto ikiteisminio tyrimo duomenys;  asmeniui paskirtų kardomųjų priemonių duomenys;  Lietuvos Respublikoje ir užsienio valstybėje priimto ir įsiteisėjusio apkaltinamojo nuosprendžio duomenys;  asmeniui paskirtų bausmių vykdymo duomenys;  leidimo asmeniui laikyti (nešiotis) civilinėje apyvartoje esančius ginklus duomenys (ginklo numeris, ginklą įregistravusi įstaiga, leidimą išdavusi įstaiga, leidimo numeris, išdavimo data, galiojimo data, ginklo, kurį leidžiama laikyti (nešiotis), rūšis);  asmens administracinio nusižengimo duomenys. | Sutarties vykdymas: TIN integracinių sąsajų kūrimas ir atnaujinimas; TIN sutrikimų šalinimas |
| Duomenų tvarkytojo ir pagalbinių duomenų tvarkytojų atstovai, veikiantys pagal tarp jų pasirašytas sutartis ir kurių asmens duomenys nurodomi sutartyse ir/ar jų prieduose arba gali būti kitaip perduoti Duomenų valdytojui | *Vardas*  *Pavardė*  *Pareigos*  *Padalinio pavadinimas*  *Darbovietės pavadinimais ir juridinio asmens kodas*  *Kontaktiniai telefonai*  *El. pašto adresas* | Sutarties vykdymas ir administravimas, paslaugų užsakymas, pakeitimas, nutraukimas, vertinimas, aptarnavimas, priežiūra, informavimas, prisijungimų administravimas |

**3. Duomenų tvarkytojas gali TIN testavimo aplinkoje tvarkyti asmens duomenis Duomenų valdytojo vardu, kai įsigalioja Sutartis ir šis Susitarimas. Duomenų tvarkymo trukmė:** Sutarties ir Susitarimo galiojimo laikotarpiu.

\_\_\_\_\_\_\_\_\_\_\_\_\_\_\_\_\_\_\_

Susitarimo dėl asmens duomenų tvarkymo

2 priedas

**INFORMACIJA APIE PAGALBINIUS DUOMENŲ TVARKYTOJUS**

**Įgalioti pagalbiniai duomenų tvarkytojai:**

Įsigaliojus Sutarčiai, Duomenų valdytojas leidžia kitai Šaliai pasitelkti šiuos pagalbinius duomenų tvarkytojus:

|  |  |  |  |
| --- | --- | --- | --- |
| **Pavadinimas / vardas, pavardė** | **Įmonės kodas / individualios veiklos numeris/ gimimo data/ buveinės adresas / gyv. vietos adresas** | **Asmens duomenų tvarkymo teisinis pagrindas** | **Asmens duomenų tvarkymo aprašymas** |
|  |  |  |  |
|  |  |  |  |
|  |  |  |  |

Įsigaliojus Sutarčiai, Duomenų valdytojas leidžia kitai Šaliai Susitarimo 1 priedo 1 punkte nurodytu tikslu pasitelkti šiame Susitarimo priede nurodytus pagalbinius duomenų tvarkytojus, laikantis Susitarimo VI skyriaus reikalavimų. Siekiant pasitelkti minėtus pagalbinius duomenų tvarkytojus asmens duomenų tvarkymui kitais tikslais nei nustatytas Susitarimo 1 priedo 1 punkte, būtinas rašytinis Duomenų valdytojo leidimas.

\_\_\_\_\_\_\_\_\_\_\_\_\_\_\_\_\_\_\_

Susitarimo dėl asmens duomenų tvarkymo

3 priedas

**NURODYMAI, KAIP TVARKYTI ASMENS DUOMENIS**

1. **Duomenų tvarkymo nurodymas**

Duomenų tvarkytojas Duomenų valdytojo vardu asmens duomenų tvarkymo metu atlieka šiuos veiksmus: TIN duomenų peržiūra.

1. **Duomenų tvarkymo saugumas**
   1. Apsaugos lygis nustatomas vadovaujantis Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatais, patvirtintais Lietuvos Respublikos vidaus reikalų ministro 2017 m. gruodžio 22 d. įsakymu Nr. 1V-883 „Dėl kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatų patvirtinimo“, (toliau – Duomenų saugos nuostatai) ir Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų saugaus elektroninės informacijos tvarkymo taisyklėmis, Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų naudotojų administravimo taisyklėmis ir Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų veiklos tęstinumo valdymo planu, patvirtintais Lietuvos Respublikos vidaus reikalų ministro 2018 m. lapkričio 26 d. įsakymu Nr. 1V-871 „Dėl Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų saugaus elektroninės informacijos tvarkymo taisyklių, naudotojų administravimo taisyklių ir veiklos tęstinumo valdymo plano patvirtinimo“ (toliau – saugos politiką įgyvendinantys dokumentai).
   2. Duomenų tvarkytojas turi teisę ir privalo vadovautis Duomenų saugos nuostatais ir saugos politiką įgyvendinančiais dokumentais priimdamas sprendimus dėl techninių ir organizacinių saugumo priemonių naudojimo, siekiant užtikrinti reikiamą (ir suderintą) duomenų saugumo lygį. Taip pat Duomenų tvarkytojas bet kuriuo atveju įgyvendina šias su Duomenų valdytoju suderintas priemones:
      1. **Asmens duomenų apsaugos politika**. Duomenų tvarkytojas turi nustatytą Duomenų apsaugos politiką. Užtikrindamas tinkamą automatizuotai tvarkomų duomenų, įskaitant asmens duomenis, apsaugą, atsižvelgdamas į elektroninės informacijos svarbos kategoriją, Duomenų tvarkytojas privalo laikytis ne žemesnių organizacinių ir techninių reikalavimų nei nustatyta Organizacinių ir techninių kibernetinio saugumo reikalavimų, taikomų kibernetinio saugumo subjektams, apraše, patvirtintame Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“ ir šio aprašo priede Techninių kibernetinio saugumo reikalavimų, taikomų subjektams, valdantiems ir (arba) tvarkantiems valstybės informacinius išteklius, ypatingos svarbos informacinės infrastruktūros valdytojams, sąraše, taip pat Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų apraše, patvirtintame Lietuvos Respublikos krašto apsaugos ministro 2020 m. gruodžio 4 d. įsakymu Nr. V-941 „Dėl Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų ir Informacinių technologijų saugos atitikties vertinimo metodikos patvirtinimo“;
      2. **Konfidencialumo užtikrinimas**. Duomenų tvarkytojo darbuotojų funkcijos ir atsakomybės aiškiai apibrėžtos, paskirstytos ir dokumentuotos, o visi su TIN duomenų tvarkymu susiję darbuotojai įsipareigoję laikytis Sutartyje ir Susitarime nurodytų konfidencialumo nuostatų ir neatskleisti TIN duomenų;
      3. **Prieigų valdymas**. Prieiga prie TIN testavimo aplinkos ir esant nustatytam poreikiui, riboto galiojimo prieiga TIN darbinėje aplinkoje suteikiama tik registruotiems Duomenų tvarkytojo darbuotojams (toliau – TIN naudotojai), įgyvendinus TIN naudotojų autentifikavimo priemones – TIN naudotojai tapatybę patvirtina slaptažodžiu. TIN naudotojai privalo saugoti Duomenų valdytojo suteiktą prieigos informaciją ir neatskleisti jos tretiesiems asmenims. Pasibaigus TIN naudotojo darbo santykiams, prieigos panaikinamos ne vėliau kaip paskutinę darbuotojo darbo dieną.

Nuotolinis prisijungimas TIN naudotojams iš nutolusios darbo vietos suteikiamas tik prie TIN testavimo aplinkos, ir tik kai techninis nuotolinio prisijungimo sprendimas užtikrina ne žemesnį nei vidiniam prisijungimui naudojamą saugumo lygį ir taikomas TIN duomenų šifravimas naudojantis virtualiu privačiu tinklu (angl. *virtual private network)* arba prie TIN testavimo aplinkos prisijungiama nuotoliniu būdu naudojant interneto naršyklę (HTTPS protokolą).

* + 1. **Tinklo saugumas.** TIN duomenims perduoti naudojamas Vidaus reikalų telekomunikacinis tinklas (toliau – VRTT) ir virtualaus privataus tinklo (angl. *virtual private network)* sprendimas. VPN prisijungimas prie VRTT remiasi šifruotu VPN kanalu ir dviejų faktorių autentiškumo nustatymu. Siekdamas prisijungti prie TIN testavimo aplinkos, Duomenų tvarkytojas pateikia užpildytą VPN konfidencialumo pasižadėjimą;
    2. **Kiti duomenų tvarkytojai**. Šiame susitarime Duomenų tvarkytojui nustatyti reikalavimai taikomi ir pagalbiniams duomenų tvarkytojams;
    3. **Duomenų saugumo pažeidimų valdymas**. Duomenų tvarkytojas turi nustatytą Duomenų apsaugos pažeidimų valdymo procedūrą, užtikrinančią įvykių ir incidentų, susijusių su duomenų saugumu, valdymą.
    4. **Kompiuterinių darbo vietų apsauga**. TIN naudotojų kompiuterizuotose darbo vietose turi būti naudojamos centralizuotai valdomos kenksmingosios programinės įrangos aptikimo priemonės, kurios nuolat ieško ir blokuoja kenksmingąją programinę įrangą ir kurios turi būti reguliariai atnaujinamos automatiniu būdu ne rečiau kaip kartą per 24 valandas. TIN naudotojams draudžiama savavališkai prijungti prie TIN naudotojų kompiuterizuotų darbo vietų išorines duomenų laikmenas ar įrenginius, kompiuterizuotose darbo vietose turi būti įdiegtos priemonės, leidžiančios riboti išorinių duomenų laikmenų (USB, CD / DVD ir kt.) naudojimą.

1. **Pagalba duomenų valdytojui**
   1. Duomenų tvarkytojas, kiek tai įmanoma ir atsižvelgiant į toliau nurodytą pagalbos sritį bei apimtį, padeda Duomenų valdytojui pagal Susitarimo 26–28 punktus įgyvendinti šias technines bei organizacines priemones:
      1. suteiks Duomenų valdytojui pagalbą, kad būtų įvykdyta Duomenų valdytojo prievolė atsakyti į prašymus pasinaudoti teisės aktuose numatytomis duomenų subjekto teisėmis. Tokia pagalba apima Duomenų tvarkytojo pareigą gavus duomenų subjekto prašymą (jei prašyme aiškiai identifikuojamas Duomenų valdytojas) pasinaudoti kokiomis nors jam priklausančiomis teisėmis, nedelsiant, bet ne vėliau kaip per 1 darbo dieną perduoti tokį prašymą Duomenų valdytojui raštu, įskaitant elektroninio ryšio priemones. Atitinkamai perdavus tokį prašymą Duomenų tvarkytojas bus laikomas tinkamai įvykdžiusiu šią prievolę. Jei duomenų subjekto prašyme Duomenų valdytojas nėra identifikuojamas, o pats Duomenų tvarkytojas netvarko tokių asmens duomenų, toks prašymas nurodant prašymo trūkumus grąžinamas duomenų subjektui patikslinti;
      2. įsipareigoja bendradarbiauti su Duomenų valdytoju bei pateikti Duomenų valdytojo prašomą informaciją ir (ar) dokumentus, kuriuos Duomenų tvarkytojas gali pateikti, reikalingus kompetentingai priežiūros institucijai vykdant Duomenų valdytojo patikrinimą;
      3. Duomenų tvarkytojas gavęs bet kokį valstybinės valdžios institucijos paklausimą, prašymą ar reikalavimą, susijusį su Domenų valdytojo tvarkomais asmens duomenimis, ar kitais pagal šį Susitarimą susijusiais su Duomenų tvarkytojo veiksmais, privalo apie tai nedelsiant, bet ne vėliau nei per 1 darbo dieną informuoti Duomenų valdytoją raštu, nebent kitaip būtų nurodyta pačiame institucijos rašte ir Lietuvos Respublikos teisės aktais įtvirtintų Duomenų tvarkytojui teisę uždrausti teikti informaciją apie tokį jos paklausimą, prašymą ar reikalavimą Duomenų valdytojui;
      4. informaciniame pranešime apie asmens duomenų saugumo pažeidimą, be Susitarimo 30  punkte nurodytos informacijos, turi būti pateikta ši informacija:
         1. asmens duomenų saugumo pažeidimo apibūdinimas:
            1. asmens duomenų saugumo pažeidimo data, laikas ir vieta;
            2. asmens duomenų saugumo pažeidimo nustatymo data ir laikas.
         2. asmens duomenų saugumo pažeidimo aplinkybės (asmens duomenų konfidencialumo praradimas (neautorizuota prieiga ar atskleidimas), asmens duomenų vientisumo praradimas (neautorizuotas asmens duomenų pakeitimas), asmens duomenų prieinamumo praradimas (asmens duomenų praradimas, sunaikinimas)), nurodyta kontaktinio asmens, galinčio suteikti daugiau informacijos, vardas, pavardė ir kontaktiniai duomenys;
         3. aprašytos priemonės, kurių ėmėsi arba pasiūlė imtis Duomenų tvarkytojas, kad būtų pašalintas asmens duomenų saugumo pažeidimas, įskaitant, kai tinkama, priemones galimoms neigiamoms jo pasekmėms sumažinti. Jeigu informacijos neįmanoma pateikti tuo pačiu metu, informacija toliau nedelsiant gali būti teikiama etapais;
      5. pranešimo vėlavimo priežastys, jeigu apie asmens duomenų saugumo pažeidimą pranešama vėliau nei per 24 valandas nuo tada, kai Duomenų tvarkytojas sužinojo apie asmens duomenų saugumo pažeidimą.
   2. Duomenų tvarkytojas nėra įpareigojamas atlikti jokių kitų veiksmų, padedant Duomenų valdytojui įgyvendinti pareigą užtikrinti tinkamų organizacinių ir techninių asmens duomenų saugumo priemonių įgyvendinimą, išskyrus operatyvų ir kompetentingą informacijos pateikimą pagal konkrečius Duomenų valdytojo žodinius ar rašytinius prašymus.
   3. Duomenų tvarkytojas dėl pagalbos Duomenų valdytojui įgyvendinti pareigą atlikti poveikio duomenų apsaugai vertinimą ir išankstines konsultacijas pagal Reglamento (ES) 2016/679 35-36 straipsnius, nėra įpareigojamas atlikti jokių kitų veiksmų, išskyrus operatyvų ir kompetentingą informacijos pateikimą pagal konkrečius Duomenų valdytojo žodinius ar rašytinius prašymus.
2. **Duomenų saugojimo laikotarpis/duomenų trynimo procedūros**
   1. Sutarties vykdymui gautus TIN duomenis Duomenų tvarkytojas saugo tik Sutarties galiojimo laikotarpiu.
   2. Pasibaigus Sutarties galiojimo laikotarpiui, Duomenų tvarkytojas ištrina asmens duomenis, naudodamas tam skirtą programinę įrangą, kuri palaiko patikimus duomenų naikinimo algoritmus. Nešiojamosios duomenų laikmenos naikinamos tam skirtais smulkintuvais. Originalius Duomenų valdytojo Duomenų tvarkytojui perduotus dokumentus, jei tokie buvo perduoti, ar iš kitų šaltinių Duomenų valdytojo vardu gautus dokumentų originalus ir (arba) jų kopijas, jei buvo gauti Susitarimo vykdymo metu grąžina, Duomenų valdytojui, o dokumentų kopijas ištrina ir patvirtina tai raštu, išskyrus atvejus, kai asmens duomenis saugoti įpareigoja teisės aktai. Duomenų tvarkytojas taip pat privalo informuoti Duomenų valdytoją apie tai, kokie asmens duomenys ar jų kopijos nėra ištrinami bei kokie teisės aktai tai reglamentuoja.
3. **Duomenų tvarkymo vieta**

(*Nurodomas Duomenų tvarkytojo arba pagalbinio duomenų tvarkytojo adresas].*

1. **Nurodymai dėl asmens duomenų perdavimo į trečiąją valstybę ar tarptautinėms organizacijoms** 
   1. Duomenų tvarkytojui nurodoma neperduoti Duomenų valdytojo asmens duomenų į ne Europos Sąjungos ir Europos ekonominės erdvės valstybes arba tarptautinėms organizacijoms.
2. **Procedūros, skirtos Duomenų valdytojo atliekamiems Duomenų tvarkytojo asmens duomenų tvarkymo auditams, įskaitant patikrinimams vietoje**
   1. Duomenų valdytojas savo nuožiūra, ypač jei jis turi informacijos ar pagrįstų įtarimų, kad Duomenų tvarkytojas galimai netinkamai tvarko Duomenų valdytojo asmens duomenis, gali nuspręsti pats arba pasitelkdamas nepriklausomą auditorių fiziškai patikrinti tas vietas, kuriose Duomenų tvarkytojas tvarko asmens duomenis, įskaitant fizines priemones, taip pat sistemas, naudojamas ir susijusias su duomenų apdorojimu, siekiant įsitikinti, ar Duomenų tvarkytojas laikosi Reglamento (ES) 2016/679, galiojančių Europos Sąjungos ar Lietuvos Respublikos asmens duomenų apsaugos nuostatų ir Susitarimo arba Duomenų tvarkytojas savo lėšomis gali gauti auditoriaus audito arba patikrinimo ataskaitą apie tai, kaip Duomenų tvarkytojas laikosi Reglamento (ES) 2016/679 reikalavimų, galiojančių Europos Sąjungos ar Lietuvos Respublikos asmens duomenų apsaugos nuostatų ir Susitarimo.
3. **Procedūros, skirtos pagalbinių Duomenų tvarkytojų atliekamų asmens duomenų tvarkymo auditams, įskaitant patikrinimams vietoje**
   1. Duomenų tvarkytojas arba Duomenų tvarkytojo atstovas savo nuožiūra arba Duomenų valdytojo prašymu gali nuspręsti pats arba pasitelkdamas nepriklausomą auditorių fiziškai patikrinti tas vietas, kuriose pagalbinis duomenų tvarkytojas tvarko asmens duomenis, įskaitant fizines priemones, taip pat sistemas, naudojamas ir susijusias su duomenų apdorojimu, siekiant įsitikinti, ar pagalbinis duomenų tvarkytojas laikosi Reglamento (ES) 2016/679, galiojančių Europos Sąjungos ar Lietuvos Respublikos duomenų apsaugos nuostatų ir Susitarimo.
   2. Tokių patikrinimų dokumentai nedelsiant pateikiami Duomenų valdytojui susipažinti. Duomenų valdytojas gali užginčyti ataskaitos apimtį ir (arba) metodiką ir tokiais atvejais gali paprašyti atlikti naują patikrinimą pagal pakeistą taikymo sritį ir (arba) kitokią metodiką.
   3. Remdamasis tokio patikrinimo rezultatais, Duomenų valdytojas gali paprašyti imtis papildomų priemonių, kad būtų užtikrinta atitiktis Reglamentui (ES) 2016/679, galiojančioms Europos Sąjungos ar Lietuvos Respublikos duomenų apsaugos nuostatoms ir Sutarčiai.

\_\_\_\_\_\_\_\_\_\_\_\_\_\_\_\_\_\_\_

Susitarimo dėl asmens duomenų tvarkymo

4 priedas

**DUOMENŲ VALDYTOJO IR DUOMENŲ TVARKYTOJO ATSAKINGI ASMENYS, SU KURIAIS BUS SUSISIEKIAMA ASMENS DUOMENŲ SAUGUMO PAŽEIDIMŲ IR PAGALBINIŲ DUOMENŲ TVARKYTOJŲ PASITELKIMO KLAUSIMAIS**

|  |  |  |  |  |
| --- | --- | --- | --- | --- |
| **Eil. Nr.** | **Vardas pavardė** | **Pareigos** | **Telefono numeris** | **El. pašto adresas** |
| ***DUOMENŲ VALDYTOJO*** | | | | |
|  | Romualda Jakelienė | Informacinių sistemų plėtros skyriaus vedėja | +370 5 271 8385 | romualda.jakeliene@vrm.lt |
| ***DUOMENŲ TVARKYTOJO*** | | | | |
|  | Justina Valiuškienė | Viešojo sektoriaus pardavimų vadovė | +370 684 11809 | justina.valiuskiene@insoft.lt |

|  |  |
| --- | --- |
| **PIRKĖJAS**  **Informatikos ir ryšių departamentas**  **prie Lietuvos Respublikos vidaus**  **reikalų ministerijos**  Direktorė  Viktorija Rūkštelė | **TIEKĖJAS**  **UAB „Insoft“**  Direktorius    Mindaugas Mikulėnas |